
PROME MINISTER EVELYN WEVER-CROES 


Prome Minister Evelyn Wever - Croes den conferencia di 
prensa di Gobierno a trata e tema di presupuesto 2022. Prome 
Minister a amplia riba diferente meta, plan y proyectonan cu 


ta inclui den presupuesto 2022 y e importancia pa ehecuta 
esakinan e aña aki. 


Manera ta conoci e siman aki a inicia cu tratamento di 
presupuesto 2022 den Parlamento di Aruba. E siman e prome 
ministernan cu tabata na turno tabata Minister Glenbert Croes 
y Minister Rocco Tjon. Diahuebs a toca turno na Minister Ursell 
Arends y Minister Dangui Oduber y diabierna ta Minister Endy 
Croes y Minister Geoffrey Wever. Dialuna ta toca turno na 
Minister Xiomara Maduro y Prome Minister Evelyn Wever - 
Croes (esaki ta e secuencia si e planificacion sigui manera cu 
a calcula). 


Durante e Conferencia di Prensa di Gobierno, Prome Minister 
Wever - Croes a inicia cu un splicacion breve di e rason pa cual 


Presupuesto 2022 ta atrasa. E presupuesto mester tabata cla 
prome cu aña a bolter, pero e retonan financiero cu ta cambia 
continuamente, a hacie dificil pa traha un presupuesto. E 
presupuesto cu a presenta probablemente lo ta uno preliminar 
considerando cu no tin stabilidad den crecemento. Un rato 
e desaroyo di Pais Aruba ta crece hopi liher y otro rato tin 
desaroyo cu ta afecta e crecemento, Prome Minister a splica. 
“Probablemente nos lo ta den Parlamento bek den e di dos 
mitar di aña cu un nota di cambio, dependiendo di con e 
desaroyonan tabata durante di e prome lunanan di aña.” 


2022 - ANA DI INNOVACION Y OPORTUNIDAD 

E presupuesto cu ta tratando den Parlamento ta uno hopi 
importante pasobra esaki ta e aña cu a detecta como “Aña 
di innovacion y oportunidad” y ta algo cu a purba pa e wordo 
refleha tambe den e presupuesto. Teniendo cuenta cu e 
limitacion financiero cu tin debi na e situacion financiero cu 
e pandemia a ocasiona. E espacio financiero cu tin, ta hacie 
posibel pa ehecuta locual cu realmente ta necesario y cu ta 
na bienestar di henter Aruba, Prome Minister a splica. Ora cu 
ta papia di bienestar y progreso di Pais Aruba, tin diferente 
aspectonan cu tincu tene cuenta cu ne den diferente sector. 

E Ministerio cu Prome Minister ta encarga cu ne cual ta 
Ministerio di Asuntonan General, Innovacion, Organisacion 
Gubernamental, Infrastructura y Planificacion Teritorial, ta 
esun cu mas ta sostene e demas Ministerionan cu tin. Pa logra 
e metanan cu cada Minister ta propone, e ta hopi importante 
pa traha hunto e aña aki mas cu nunca, den defini metanan, 
plannan y desaroyonan. 

Prome Minister a duna como ehempel desaroyo economico. 
Minister encarga cu desaroyo economico tin un vision 
economico, pero e departamento di infrastructura ta hunga un 
papel importante den logra desaroya e vision ey, mescos ta 
conta pa enseñansa. 

Un di е inversionnan importante den 2022 ta e inversion di 
16 miyon florin den Rioolwaterzuiveringsinstallatie (RWZI)/ e 
planta di purificacion di ама di riool. E fondonan ta bay ра 
renobacion y expansion pa por yega na e capacidad cu por 
maneha na Aruba. Cu esaki ta concentra den mehoracion di e 
calidad di awa pa inclui mas oxigeno den e tankinan y baha e 
molester di e holo desagradabel. DOW ta encarga pa ehecuta 
e proyecto conhuntamente cu Minister Ursell Arends encarga 
cu Naturalesa. Minister Arends lo encabesa e proyecto y cual 
DOW como parti di Ministerio di Infrastructura lo sostene. 

Un otro inversion importante cu tin den presupuesto 2022 ta e 
saneamento di e riolering banda di edificio di ex DOW (cerca 
di Royal Plaza) cu tin masha problema. Tambe tin un situacion 
na Palm Beach, Tanki Leendert y na Pos Chikito, caminda cu 
ora hopi awa yobe ta haya molester di awa. Pa cual tambe tin 
e inversionnan necesario pa sanea e situacion aki. 


Un otro aspecto cu ta inclui den e presupuesto ta e tema di 
E-Government cual ta sumamente necesario pa por tin bon 
funcionamento di Gobierno. Premier Wever - Croes a splica 
cu e meta ta pa yega na un situacion cu un ciudadano no 
mester bay na diferente departamento di Gobierno cu e mesun 
peticion of mesun informacion. “Lo kier yega na e situacion cu 
na un solo caminda e ciudadano ta duna su datonan personal 
y cu e informacion aki por wordo reconoci y acopla na tur 
departamento. Di e forma aki por ta mas eficiente y sirbi e 
ciudadano mas mihor.” 

Pa logra digitalisacion di e aparato gubernamental, tin dos 
aspecto hopi importante cu mester tene cuenta cu ne: siguridad 


y privacidad di informacion y tambe inversion. Cu e presupusto 
cu tin actualmente no por acapara e inversion necesario 
completamente, pero tin mey miyon florin aloca pa esaki e aña 
aki y otro aña tambe. Asina lo sigui te ora logra pa acopla tur 
departamento cu otro. E fondo ta inclui software pa Kadaster, 
automatisacion di sistema di DTI y BID y tambe a pone fondo 
disponibel pa DWJZ por amplia e netwerk cu nan tin. 

Bon noticia segun Prome Minister ta, cu a aplica pa fondonan 
Europeo y a haya e bon noticia cu pa otro aña lo haya fondo 
disponibel pa inverti den esaki. Di e forma aki ta agilisa e 
proceso y duna un avanse di algun aña. 


Banda di e prioridadnan ya menciona, a pone fondo disponibel 
tambe pa traha riba elimina e atraso cu tin den otorgamento 
di tereno, Prome Minister a splica. DIP tin riba 7000 peticion 
pendiente pa tereno pa construi cas, cual ta encera atraso cu 
ta existi pa basta aña debi na diferente factor, entre otro cu no 
tin hopi tereno disponibel mas. Ademas tin hopi investigacion 
andando den DIP cu ta frena agilasacion di procesonan na DIP. 
Pero e bon noticia ta, cu ta trahando riba un plan pa atende cu 
e atrasonan aki. Den futuro lo duna mas informacion di esaki 
pa cada ciudadano por ta na altura di kico por spera, Premier 
Wever - Croes a agrega. 


Por ultimo, Prome Minister a indica cu tin varios otro punto 
di prioridad cu lo trata otro siman den Parlamento durante 
tratamento di presupuesto 2022. Ta confia cu principalmente 
e aña aki cu ta e aña di inversion y oportunidad, cu por ricibi 
e sosten di Parlamento pa ehecuta e proyectonan aki y pa 
Gobierno por sigui ehecuta e vision cu a bin ta ehecuta. 


SIGUI NOS DEN PARLAMENTO DI ARUBA 


PROME MINISTER 


EVELYN WEVER-CROES 


M | М | STE R DI FINANSA Y CULTURA 


XIOMARA MADURO 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 

а. a a - 
Minister di Transporte, Integridad, Naturalesa y Asuntonan "E presupuesto di 2022 lo segura cu nos trabounan por 
di Adulto Mayor, Sr. Ursell Arends, lo ta den Parlamento di continua", segun Minister Arends. Durante e reunion lo elabora 
Aruba. Diahuebs, 31 di maart 2022. Den e proceso акі a duna riba puntonan di maneho di su ministerio у con e presupuesto 
di conoce cu ya caba a ricibi un cantidad di 183 pregunta. lo focus riba inicio di solucionnan duradero. 


Hopi atencion ta bai riba e ponencia di minister Arends cu 
"о сега dump di Parkietenbos pa fin di aña". Esaki sigur Mt 
ta bai hunto cu un maneho di reduccion y procesamento di 5 
desperdicio, acapara por medio di un ley conoci сото un 
"waste policy". 

XIOMARA MADURO 


Riba prome dia di tratamento di Presupuesto 2022: 


MINISTER MADURO TA ENTREGA UN NOTA 
DI CAMBIO CU UN DEFICIT MAS REDUCI 


Compara cu aña 2021, e deficit ta baha cu 306 miyon florin 


Diaranson Parlamento a cuminsa trata Presupuesto 2022. 
Despues cu Minister Maduro di Finansa a entrega e 
presupuesto na Parlamento dia 22 di februari ultimo, a surgi 
algun cambio pa cual cu mester bin cambio corespondiente 
den e presupuesto presenta. Pa haci e cambionan aki posibel, 
riba e prome dia di tratamento di presupuesto Minister Maduro 
a presenta un Nota di Cambio. 


DEFICIT TA BAHA CU 300 MIYON FLORIN 
Den e Nota di Cambio e deficit presenta di 291,3 miyon ta 4 
wordo baha cu 63,8 miyon florin y e deficit nobo ta yega na 


227,5 miyon florin. Compara cu e 534 miyon florin realisa na 
deficit den aña 2021, esaki ta un rebaho substancial di 306,5 
miyon florin. 


3 = LH А m 
A HACI CAMBIO PA POR CUMPLI MIHO CU 
RECOMENDACIONNAN DI CAFT 
Den Presupuesto 2022, Gobierno a tene debido cuenta cu e 


recomendacionnan di CAFT y Raad van Advies y a describi 
esaki den e Nota di Splicacion cu ta compaña e Presupuesto. 
Tabata tin algun recomendacion di CAFT cu a tuma mas tempo 
pa elabora riba nan tecnicamente y den e Nota di Cambio, 
Gobierno a haci algun cambio pa por a cumpli miho cu e 
recomendacionnan di CAFT. Asina por mira cu den e Nota di 
Cambio a baha e post di Servicio y Producto cu 12,9 miyon 
florin y ta baha e gasto aki di 226 pa 213 miyon florin. Di e 
manera aki ta cumpli miho cu recomendacion number 1 di 
CAFT pa baha e suma presupuesta pa Servicio y Producto. 
Pa cumpli cu recomendacion number 5 di CAFT, a inclui 3,1 
miyon florin di ganashi di Setar di aña 2021 y 49 miyon florin di 
e subsidio di salario cu ta wordo cobra via SVB. 

LINI: , DANGUI ODUBER 


CONMEMORANDO 105 AÑA DI SECCION 
CUIDO SALUD HUBENIL (JGZ) 


Diaranson e departamento di Salud Publico, muy en 
especialmente e unidad di Jeugdgezondheidszorg (JGZ), а 
conmemora nan 105 aña di aniversario. Den e ceremonia aki 
tabata presente Gobernador di Aruba su Excelencia Alfonso 
Boekhoudt como tambe Minister di Turismo y Salud Publico 
Sr. Dangui Oduber. Esaki a tuma lugar den e conference 
room di ex scol di JFK na Playa. Durante e ceremonia aki nos 
Gobernador y Mandatario a haya un presentacion amplio di e 
trabounan cu JGZ ta haci pa nos muchanan. 


Nan ta e departamento cu ta zorg specialmente pa e salud 
fisico, mental y emocional di nos muchanan na Aruba. JGZ ta 
bishita scolnan regularmente, esaki ta haci cu den casonan 
por ehempel di violencia domestico y/of maltrato di un mucha 
пап por indentifica esaki hopi trempen. Татре JGZ ta percura 
pa administra diferente vacunanan na nos muchanan. Banda 
di esaki nan ta duna informacionnan riba con pa hiba un bida 
mas saludabel y duna conseho pa participa activamente den 
movecion. 

Continuacion CONMEMORANDO 105 AÑA DI SECCION CUIDO SALUD HUBENIL.... 


Durante e presentacion di JGZ nan a duna diferente cifranan 
di salud di nos muchanan, pero locual tabata hopi remarcabel 
pa Minister Oduber tabata esun di obesidad. Segun cifranan, 
e obesidad bou di e muchanan den 5de y 6de klas ta 45%. 
Minister Oduber a remarka cu Ministerio ta bay bin cu un 
clinica pa atende cu e problema di obesidad cu ta biba den 
nos comunidad. 


Minister Dangui Oduber ta contento di por a presencia e 
bunita presentacion cu a keda duna. Finalmente e mandatario 
ta felisita henter e ekipo di JGZ den e celebracion di 105 
aña di aniversario. Danki tambe na Gobernador di Aruba su 
Excelencia Alfonso Boekhoudt pa su presencia. 

Minister Oduber a menciona cu JGZ ta un unidad hopi 
importante pa e desaroyo di tur nos muchanan di O aña te cu 
19 aña di edad. E mandatario a sigui bisa cu den JGZ su vision 
nan lo kier inverti mucho mas den prevencion, esaki ta cuadra 
tambe cu e maneho cu Minister Oduber ta hiba. Manera ta 
conoci tin un plan nacional di prevencion cu tur stakeholders 
den cuido ta participa den dje conhuntamente cu PAHO. E 
maneho cu ta ser ehecuta actualmente y den e 4 añanan di 
gobernacion ta basa riba e plan nacional di prevencion, asina 
e mandatario a trece dilanti. 

Diaranson anochi Minister di Turismo Sr. Dangui Oduber 
tabata tin e placer y honor di por a duna reconocimento na 
85 empleado di Divi Resort. Esaki a sosode conhuntamente 
cu Director General di Divi & Tamarijn Sr. Marin Bijl. E tabata 
un anochi hopi ameno cu a tuma lugar den e ballroom di 
Alhambra. E trahadornan aki a cumpli nan aniversario den e 
tercer y cuatro cuartal di aña 2021 pero debi na e situacion di 
COVID e reconocimento a cay un poco atrasa. 


E 85 empleadonan aki ta traha den diferente area y diferente 
resort di Divi. 

31 empleado a cumpli 5 aña di aniversario 

27 empleado a cumpli 10 aña di aniversario 

12 empleado a cumpli 15 aña di aniversario 

3 empleado a cumpli 20 aña di aniversario 

5 empleado a cumpli 25 aña di aniversario 

6 empleado a cumpli 35 aña di aniversario 

1 empleado a cumpli 40 aña di aniversario 


Divi Resort a habri su porta na Aruba den aña 1969 bou di e 
nomber Divi Aruba y awe tin 5 resort di Divi na Aruba. Hopi 
importante pa bisa ta cu 3 di e 5 resort nan aki ta di Timeshare. 


A keda demostra cu propietarionan di Timeshare ta cu Aruba 
den bon y den malo. 

Divi Dutch Village Resort 

Divi Aruba Phoenix Beach Resort 

Divi Village Golf and Beach Resort 

Divi Aruba All Inclusive Resort 

Divi Tamarijn All inclusive Resort 

Minister Dangui Oduber ta manda palabranan di felicitacion 
y aprecio na tur e empleadonan di Divi Resort. Cada un di 
bosonan ta contrubui grandemente cu e sector turistico, 


brindando servicionan di calidad na nos bishitantenan. Minister 
Oduber ta bay sigui brinda e tipo di reconocimentonan aki na 
nos embahadornan turistico, paso nan ta e weso di lomba di e 
industria importante aki. 

Turismo ta nos unico pilar economico y ta e driver di nos 
economia. 

Continuacion MINISTER DANGUI ODUBER A DUNA RECONOCIMENTO.... 

ENDY CROES 


SCOL BASICO SANTA FAMIA А КІСІБІ 
CONTAINERNAN CU MATERIALNAN 
FOR DI HULANDA 


Dialuna ultimo Minister Endy Croes a bishita scol basico Santa 
Famia na Pos Chiquito en conexion cu dos contrainer yen di 
mobilario cu a yega pa dicho scol. Presente e ocasion special 


aki tabata directora di SKOA sra. Anuesca Baly, manager di Шү Z kos 


1200 LBS 
“ 


AFAS, sr. Rothmar Coenraad y director di е scol Santa Famia 
sr. Sigfried Kelly. Un total di nuebe container cu lo yega Aruba y 
esakinan lo wordo distribui na diferente scol. AFAS Foundation 
ta patrocina e proyecto aki den colaboracion cu 'Stichting Miss 
IA' di Alkmaar hunto си SKOA y Gobierno di Aruba cu ta haci 
esaki posibel. 


Cabesate di scol Santa Famia sr. Sigried Kelly a keda 
masha contento y a gradici AFAS Foundation, Minister Endy 
Croes como tambe direcctora di SKOA sra. Baly pa e bunita 
contribucion y donacion di materialnan cu sigur e scol lo haci 
bon uzo di nan paso ta material cu nan tin mester. Directora di 
SKOA sra. Baly a gradici AFAS Foundation y tur cu a colabora 
pa awe e scolnan ta haya materialnan for di Hulanda y a 
enfatisa cu ya caba a haci cuatro scol contento. 


Sr. Coenraad di AFAS a expresa cu nan ta sumamente 
satisfecho di por a contribui manera aña pasa. Ta di dos biaha 
cu AFAS ta haciendo e proyecto aki y sigur no lo ta e ultimo. Na 
luna di october proximo un otro carga ta biniendo Aruba. AFAS 
Foundation ta sigui haci mas scol contento, primordialmente 
tur nos muchanan paso AFAS ta para pa esey y caminda cu 
AFAS por yuda e muchanan den loke ta trata enseñansa y 
pa biba mas saludabel AFAS ta contribui grandemente paso e 
muchanan ta nos futuro. Sr. Coenraad а gradici e Mandatario 
di Enseñansa pa su cooparacion sin esey no por a logra trece 
e containernan. 


Minister Endy Croes ta gradici AFAS Foundation. E container 
ta wordo poni disponibel na Hulanda y aki AFAS ta hunga un 
rol hopi grandi pa por trece e containernan Aruba. Esaki e ta 
un accion di colaboracion y nos como Gobierno sigur ta para 
pa duna sosten na tipo di proyectonan bunita asina pa nos 
muchanan' e Mandatario a finalisa. 

MINISTER GLENBERT Е CROES 
Energia, Labor y Integracion 


“Como Ministerio di Energia ta fundamental 
e rol di nos empresanan estatal WEB, 
ELMAR, Utilities, САР, RDA, FMSA, 
TDEA unda cu nos mester percura pa e 
inversionnan den cuadro di e transicion 
energetico, unda cu WEB lo cuminsa cumpra 
gas y Opera a base di gas. E proyecto cu ta 
den ehecucion awe ta mas fundamental cu 
nunca. Mientras cu e proyectonan manera 
di WARTSILA lo mester keda cla pronto, 
nos mester percura di hiba un maneho 
unda cu nos empresanan estatal WEB, | 
ELMAR y Utilities y tur otro mester wordo 
fortifica, nan mester wordo empodera, 
nan mester wordo apoya, pa fortifica nan 
posicion financiero economico pa nan por keda encamina e 
era di mehoracion, modernisacion cu como empresa nan lo 
mester pasa door di dje. Nos tin pleno confiansa den tur e 
trahadornan y profesionalnan di WEB, ELMAR y Utilities pa 
encamina e caminda aki. E realidad economico mundial unda 
cu e conflicto di Rusia y Ukrania ta poniendo presion grandi 
riba nos pa loke ta trata tarifa di awa y coriente, pero te awor 
aki nos no ta cla pa anuncia un aumento di tarifa di awa y 
coriente pasobra nos ta realisa cu aumento di awa y coriente 
lo afecta e poder di compra di tur famia aki na Aruba y awor aki 
den e recuperacion economico aki nos mester percura pa nos 
mehora, empodera y mantene e poder di compra di tur famia 
aki na Aruba. No solamente pa e recuperacion economico pa 
nan, pero tambe pa e progreso pa un y tur. Pero tambe nos 
mester percura cu tur famia lo por keda haya un servicio di 
awa y coriente na un prijs cu tur hende por paga teniendo na 
cuenta cu necesidad humano di cada famia y cada hogar. Nos 
lo haci nos maximo esfuerso y empeño pa no aumenta tarifa 
di awa y coriente. 


Mientrastanto mi ta haciendo mi maximo esfuerso den nomber 
di Gobierno di Aruba pa loke ta trata e re-apertura di e refineria 
den su modalidad nobo unda cu nos lo bai percura pa un pilar 


economico grandi, den forma moderno 
| teniendo na cuenta tur е medidanan 
necesario pa proteha nos medio ambiente, 
cu un vision pa futuro cu tecnologia moderno 
usando gas pa nos por logra rescata e 
industria energetico. Ademas di e refineria, 
nos ta habri na e diferente propuestanan pa 
proyectonan cu ta cana conforme e vision 
di Gobierno y e National Energy Policy pa 
nos por cumpli cu tur e metanan cu nos a 
pone den nos politica energetico nacional 
pa loke ta trata e reduci e CO2 emisions 
pero tambe pa nos yuda alivia loke ta e 
calentamento global. Y unda cu nos por 
cumpli cu e metanan di 2030 yegando 
2050 pa loke ta trata e acuerdo di Paris cu ta e obhetivo unda 
cu mundo a pone di e metanan cu nos mester cumpli cune pa 
proteha e mundo cu nos ta bai laga atras, pa nos yuinan y nan 
yuinan. 


Mi tin fe cu nos ta bai logra e re-apertura di e refineria, mi tin fe 
cu nos ta bai logra rescata e industria energetico riba e zona 
di energia den un forma sumamente limpi y moderno, cu un 
vision pa future. Manera nan ta bisa den boca di pueblo: E 
fornu bieu cu nos a conoce den pasado, esey lo no bin bek. Mi 
ta bolbe ripiti: e fornu biew cu nos tabatin den pasado, esey lo 
no bin bek. E proyecto energetico cu e refineria ta representa, 
cien porciento lo bin bek pero den un forma moderno cu un 
vision pa futuro, pero teniendo en cuenta e desaroyo cu e 
vision cu gobierno tin esta di usa energianan renobabel, gas y 
percura pa nos yega rumbo hydrogeno, cu ta e meta final, cu 
pa nos ta e meta grandi pa nos caba di logra. Como Minister 
di Energia mi ta comprometi na esey. Esey lo duna Aruba un 
boost economico, yuda Aruba recupera economicamente pero 
cu e ta un recuperacion cu ta crea cupo di trabou bon paga, 
pa trahadornan y contratistanan, pa comercio, pa Aruba, pa 
economia, pa caha di gobierno y pa Aruba henter. Y esey ta mi 
meta. Mi kier re-afirma nos pueblo cu mi tin e fe y conviccion 
cu nos ta logra.” 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 


